
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αποζημίωση μελών της Επιτροπής Εισιτηρίων Εξετά¬ 
σεων Πανεπιστημιακού έτους 1998-99 του τμήμα¬ 
τος Εικαστικών Εφηρμοσμένων Τεχνών του Αριστο- 
τελείου Πανεπιστημίου Θεσσαλονίκης. 1 

Έγκριση απασχόλησης κατά τις Κυριακές - Εξαιρέσι¬ 
μες ημέρες για το μόνιμο και επί συμβάσει φυλα- 
κτικδ προσωπικό και το προσωπικό καθαριότητας 
του Υπουργείου Πολιτισμού και του Ταμείου Αρχ/ 
κών Πόρων για το β' εξάμηνο του 1998. 2 

Παράταση προθεσμίας καταβολής οφειλομένων δό¬ 
σεων χρεών οφειλετών σεισμοπλήκτων Νομών Κο¬ 
ζάνης και Γρεβενών που ρύθμισαν σύμφωνα με τις 


διατάξεις του άρθρου 9 του Ν. 2386/96. 3 

Παράταση προθεσμιών απόδοσης Φ.Μ.Υ. στις ΔΟΥ Γ 
Αθηνών, Ν. Ηρακλείου και Αιγάλεω . 4 


Συμπλήρωση της ΥΑ ΥΠΠΟ/ΓΔΠΑ/ΔΙΛΑΠ/Γ/1516/ 
33840/3.7.92 (ΦΕΚ 42/Β/27.7.92) και επέκταση 
της ζώνης προστασίας του διατηρητέου κτιρίου ιδ. 
ΠΑΡΝΑΣΣΟΣ ΑΕ σε όλο το οικοδομικό τετράγωνο 
110 μεταξύ των οδών Φίλωνος, Καραολή Δημη- 
τρίου, Νοταρά και Κισσών στον Πειραιά. 5 

Συγκρότηση Περιφερειακού Συμβουλίου Δημοσίων 
Έργων στην Περιφέρεια Βόρειου Αιγαίου . 6 


Σύσταση Περιφερειακής Γνωμοδοτικής Επιτροπής της 
Περιφέρειας Ηπείρου και καθορισμός της διαδικα¬ 
σίας λειτουργίας της. 7 

Μεταβίβαση αρμοδιοτήτων Γ ενικού Γ ραμματέα Ε.Ο.Τ. 
στους Προϊσταμένους των Περιφερειακών Υπηρε¬ 
σιών Εσωτερικού. 8 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 2058183/6279/0022 (1) 

Αποζημίωση μελών της Επιτροπής Εισιτηρίων Εξετάσεων 
Πανεπιστημιακού έτους 1998-99 του τμήματος Εικα¬ 
στικών Εφηρμοσμένων Τεχνών του Αριστοτελείου Πα¬ 
νεπιστημίου Θεσσαλονίκης. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 3 του Ν. 1771/1988 «Τρο¬ 
ποποίηση και συμπλήρωση του συστήματος σπουδαστών 
στην Τριτοβάθμια Εκπαίδευση κ.λπ». 

2. Τις διατάξεις του Ν. 1351/1983 «Εισαγωγή σπουδα¬ 
στών στην Τριτοβάθμια Εκπαίδευση κ.λ.π». 

3. Το απόσπασμα από τα πρακτικά της αριθμ. 793/ 
9.7.98 συνεδρίασης του Πρυτανικού Συμβουλίου και το 
αριθμ. Β 19428/16.7.98 έγγραφο του Αριστοτελείου Πα¬ 
νεπιστημίου Θεσσαλονίκης. 

4. Το γεγονός ότι από τις διατάξεις αυτής της απόφασης 
προκαλείται δαπάνη σε βάρος του προϋπολογισμού του 
Αριστοτελείου Πανεπιστημίου Θεσσαλονίκης ύψους δρχ. 
10.761.007. 

5. Τις διατάξεις του Ν. 2470/1997. 

6. Την αριθμ. 1107147/1239/0006Α/96 απόφαση 
«Ανάθεση αρμοδιοτήτων στους Υφυπουργούς Οικονομι¬ 
κών». 

7. Για την ανωτέρω δαπάνη έχει εγγράφει πίστωση στον 
ΚΑΕ 0264γ του προϋπολογισμού του Ιδρύματος, οικονο¬ 
μικού έτους 1998, αποφασίζουμε: 

Καθορίζουμε την αποζημίωση των μελών επιτροπών ει¬ 
σιτηρίων εξετάσεων Πανεπιστημιακού έτους 1998-99 του 
Τμήματος Εικαστικών και Εφηρμοσμένων Τεχνών του Αρι- 
στοτελείου Πανεπιστημίου Θεσσαλονίκης ως εξής: 

1. Επιτροπή Εισιτηρίων Εξετάσεων 
α. Πρόεδρος ή μέλος Επιτροπής 

(αριθμός μελών 5 χ 77.863 δρχ.) 389.315 

β. Γραμματέας της Επιτροπής 

(1 άτομο χ 54.751 δρχ.) 54.751 

γ. Βοηθοί Γραμματέα της Επιτροπής 

(2 άτομα χ 50.758 δρχ.) 101.516 

2. α. Παραλαβή και έλεγχος δικαιολογητι- 
κών των υποψηφίων με ιδιαίτερη καλλιτε¬ 
χνική προδιάθεση (ταλέντα) 

(αριθμός μελών 7 χ 10 ημέρες χ 7.986) 559.020 

β. Έλεγχος επιτυχόντων-αποτυχόντων 
των υποψηφίων με ιδιαίτερη καλλιτεχνική 
προδιάθεση (ταλέντα) 

(αριθμός μελών 7 χ 10 χ 7.986) 559.020 

3. Επιτροπή Βαθμολόγησης Έργων 
α. Εξεταστές 

Από 1 -200 Φακέλλους υποψηφίων 

(αριθμός μελών 5 χ 62.557 δρχ.) 312.785 

Από 201-400 φακέλλους υποψηφίων 

(αριθμός μελών 5 χ 54.571 δρχ.) 272.855 

Από 401 Φακέλλους υποψηφίων και 

πάνω 

(αριθμός μελών 5 χ 38.599 δρχ.) 192.995 

β. Διοικητικοί υπάλληλοι για 15 ημέρες 
απασχόλησης (μέλη 3 χ 15 ημέρες χ 
7.986) 359.370 

4. Επιτροπή παραλαβής και ελέγχου δι- 
καιολογητικών 

α. Γραμματέας του τμήματος για 10 ημέ¬ 
ρες απασχόλησης 

(μέλος 1x10 ημέρες χ 7.986 δρχ.) 79.860 

β. Διοικητικοί υπάλληλοι για 10 ημέρες 
απασχόλησης (μέλη 10 χ 10 ημέρες χ 
7.986 δρχ.) 798.600 

5. Επιτροπή Εποπτείας 
α. Επόπτες 

(άτομα 14 χ 46.585 δρχ.) 652.190 

β. Επιτηρητές για 5 ημέρες απασχόλη¬ 
σης 

(άτομα 80 χ 5 ημέρες χ 7.986 δρχ.) 3.194.400 

γ. Ηλεκτρολόγοι για 5 ημέρες απασχόλη¬ 
σης 

(άτομα 4x5 ημέρες χ 7.986 δρχ.) 159.720 

δ. Μαραγκοί για 5 ημέρες απασχόλησης 
(άτομα 2x5 ημέρες χ 7.986 δρχ.) 79.860 

ε. Υδραυλικοί για 5 ημέρες απασχόλη¬ 
σης 

(άτομα 2x5 ημέρες χ 7.986 δρχ.) 79.860 

στ. Οδηγοί για 5 ημέρες απασχόλησης 

(άτομα 2x5 ημέρες χ 7.986 δρχ.) 79.860 

6. Ομάδα παραλαβής των έργων των δια- 
γωνιζόμενων υποψηφίων 

Διοικητικό προσωπικό για 5 ημέρες απα¬ 
σχόλησης (άτομα 15x5 ημέρες χ 7.986 
δρχ.) 598.950 

7. Ομάδα για την παρουσίαση των έργων 
των υποψηφίων για βαθμολόγηση 
Διοικητικό προσωπικό για 10 ημέρες απα¬ 
σχόλησης 

(άτομα 15 χ 10 ημέρες χ 7.986 δρχ.) 1.197.900 

8. Ομάδα ελέγχου Επιτυχόντων-Αποτυ- 
χόντων 

Διοικητικό προσωπικό για 10 ημέρες απα¬ 
σχόλησης 

(άτομα 9x10 ημέρες χ 7.986 δρχ.) 718.740 


9.·Ομάδα τακτοποίησης αιθουσών 
Διοικητικό προσωπικό για 5 ημέρες απα¬ 
σχόλησης 

(άτομα 8x5 ημέρες χ 7.986 δρχ.) 319.440 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Σεπτεμβρίου 1998 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΟΝ ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

ΝΙΚΟΛΑΟΣ ΧΡΙΣΤΟΔΟΥΛΑΚΗΣ ΓΕΡΑΣΙΜΟΣ Δ. ΑΡΣΕΝΗΣ 
-«- 

Αριθ. 2040501/4183/0022 (2) 

Έγκριση απασχόλησης κατά τις Κυριακές - Εξαιρέσιμες 
ημέρες για το μόνιμο και επί συμβάσει φυλακτικό προ¬ 
σωπικό και το προσωπικό καθαριότητας του Υπουρ¬ 
γείου Πολιτισμού και του Ταμείου Αρχ/κών Πόρων για 
το β' εξάμηνο του 1998. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του άρθρου 9 του Ν. 736/77 «Περί Οργανισμού του 
Ταμείου Αρχαιολογικών Πόρων και Απαλλοτριώσεων» 
(ΦΕΚ 316/Α/15.10.77). 

β) του Π.Δ. 941/77 «Περί Οργανισμού του Υπουργείου 
Πολιτισμού». 

γ) του Π.Δ. 748/66 για την κωδικοποίηση, κατάργηση, 
τροποποίηση και συμπλήρωση διατάξεων της κείμενης 
νομοθεσίας, περί της εβδομαδιαίας και Κυριακής αναπαύ- 
σεως και ημερών αργίας. 

δ) του άρθρου 15 του Ν. 2592/98 (ΦΕΚ 57/Α/98), 
«Αναπροσαρμογή συντάξεων πολιτικών συνταξιούχων του 
Δημοσίου...κ.λ.π.», δια του οποίου αντικαθίστανται οι δια¬ 
τάξεις του άρθρου 18 του Ν. 2470/97, που αφορούν την 
υπερωριακή εργασία. 

ε) την αριθμ. 1107147/1239/0006 Α/4.10.96 Κοινή 
απόφαση του Πρωθυπουργού και του Υπουργού Οικονο¬ 
μικών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών». 

2. Την Κοινή Υπουργική απόφαση ΥΠΠΟ/ΓΝΟΣ/ 
24581/31.5.89 «Ρύθμιση θεμάτων του Υπουργείου Πολι¬ 
τισμού» η οποία κυρώθηκε με το Ν. 1881/90 και συμπλη¬ 
ρώθηκε από τις διατάξεις του άρθρου 7 παράγρ. 8 εδάφιο 
γ-δδ το Ν. 2557/97 «θεσμοί και δράσεις Πολιτιστικής 
ανάπτυξης». 

3. Τις με αριθμ. πρωτ. Αποφάσεις μας ΥΠ ΠΟ/ΑΡΧ/Α2/ 
Φ.31/3502/178/4.8.98 και ΥΠΠΟ/ΑΡΧ/Β2/Φ31 / 
15474/667/24.3.98 «Καθορισμός χειμερινού ωραρίου 
λειτουργίας Αρχαιολογικών Χώρων, Μουσείων και Μνη¬ 
μείων του Κράτους», καθώς και ΥΠΠΟ/ΑΡΧ/Α2/Φ.31/ 

17480/1049/14.4.98 «Καθορισμός θερινού ωραρίου λει¬ 
τουργίας Αρχαιολογικών Χώρων, Μουσείων και Μνημείων 
του Κράτους». 

4. Την αριθμ. 2027977/2787/0022/27.5.98 Κονή από¬ 
φαση των Υπουργών Οικονομικών και Πολιτισμού 
«Έγκριση απασχόλησης κατά τις Κυριακές - Εξαιρέσιμες 
ημέρες, για το α’ εξάμηνο του 1998, για το μόνιμο και επί 
συμβάσει φυλακτικό προσωπικό και το πρωσοπικό καθα¬ 
ριότητας του ΥΠΠΟ και του ΤΑΠΑ». 

5. Το γεγονός ότι: 

α) Το φυλακτικό προσωπικό και το προσωπικό καθαριότη¬ 
τας του ΥΠΠΟ και του ΤΑΠΑ, προσφέρει την εργασία του σε 
24ώρη βάση και σε όλες σχεδόν τις εξαιρέσιμες ημέρες και 
αργίες, λόγω της σπουδαιότητας των φυλασσόμενων θη¬ 
σαυρών, το πλήθος των φυλασσομένων χώρων και της έκτα¬ 
σης που καταλαμβάνουν οι Αρχαιολογικοί χώροι. 

β) η πλειοψηφία του φυλακτικοϋ προσωπικού του 
ΥΠΠΟ και του ΤΑΠΑ, απασχολείται σε υπαίθριους Αρχαιο¬ 
λογικούς Χώρους. 

γ) η φύλαξη και προστασία των Μουσείων, Αρχαιολογι¬ 
κών Χώρων, Μνημείων και Συλλογών διεξάγεται επί 24ώ- 
ρου βάσεως, προς ελαχιστοποίηση των κινδύνων για κλο¬ 
πές, διαρρήξεις λανθρανασκαφές και φθορές των φυλασ¬ 
σόμενων χώρων. 

δ) Το προσωπικό καθαριότητας προσφέρει την εργασία 
του στους παραπάνω χώρους όλες τις ημέρες του μήνα. 

6. Την επιτακτική ανάγκη λειτουργίας, φύλαξης προ¬ 
στασίας και ασφαλείας των Μουσείων και Αρχαιολογικών 
Χώρων, καθώς και των κτιρίων της Κεντρικής Υπηρεσίας 
του ΥΠΠΟ, ιδίως κατά τις Κυριακές-εξαιρέσιμες ημέρες, 
αποφασίζουμε: 

1. Εγκρίνουμε, για το β' εξάμηνο του έτους 1998, την 
απασχόληση με αμοιβή, μέχρι διακόσιες είκοσι πέντε (225) 
ώρες κατά τις Κυριακές, εξαιρέσιμες ημέρες για δύο χιλιά¬ 
δες εκατόν εβδομήντα τέσσερις (2.174) συνολικά υπαλλή¬ 
λους του ΥΠΠΟ και του ΤΑΠΑ, των κάτωθι Κλάδων: 

Του Υπουργείου Πολιτισμού: 

ΔΕ22 Φύλαξης - Πληροφορικής ΔΕ 23 Νυκτοφυλάκων, 
ΥΕ2 Αρχιφυλάκων Φυλάκων, ΥΕ3 Νυκτοφυλάκων και ΥΕ7 
Καθαριστριών. 

Του Ταμείου Αρχαιολογικών Πόρων: 

ΔΕΙ 5 Προσωπικού Ασφαλείας, ΔΕ 17 Φυλάκων, ΥΕ2 
Φυλάκων, ΥΕ3 Νυκτοφυλάκων και ΥΕ4 Καθαριστριών. 

Καθώς και των ειδικοτήτων Ημερησίου Φύλακα, Νυκτο- 
φυλάκα και Καθαριστή - Καθαρίστριας με σύμβαση εργα¬ 
σίας Ιδιωτικού Δικαίου Αορίστου Χρόνου του Υπουργείου 
Πολιτισμού και του Ταμείου Αρχαιολογικών Πόρων, που 
υπηρετεί ή πρόκειται να προσληφθεί την Κεντρική Υπηρε¬ 
σία, στις Περιφερειακές και Ειδικές Περιφερειακές Υπη¬ 
ρεσίες του ΥΠΠΟ. 

2. Εγκρίνουμε επίσης, για το β' εξάμηνο του 1998, την 
απασχόληση με αμοιβή, κατά τις Κυριακές-εξαιρέσιμες 
ημέρες και για τριάντα (30) ώρες το μήνα ο καθένας πέραν 
της υποχρεωτικής κατά εβδομάδα εργασίας, για την φύ¬ 
λαξη και ασφάλεια των κτιρίων της Κεντρικής Υπηρεσίας 
του ΥΠΠΟ, για το κάτωθι προσωπικό: 

α) έξι (6) μονίμους υπαλλήλους του Κλάδου ΥΕ1 Κλητή¬ 
ρων. 

β) δύο (2) μονίμους υπαλλήλους του Κλάδου ΥΕ1 Φυλά- 
κων-Ελεγκτών Εισόδου, 

γ) τρεις (3) μονίμους υπαλλήλους εργατοτεχνικών Κλά¬ 
δων του ΥΠΠΟ, οι οποίοι ασκούν καθήκοντα κλητήρα στην 
Κεντρική Υπηρεσία του Υπουργείου Πολιτισμού, 

δ) ένα (1) φύλακα με σύμβαση εργασίας Ιδιωτικού Δι¬ 
καίου Αορίστου Χρόνου, και 

ε) είκοσι (20) υπαλλήλους με σύμβαση εργασίας Ιδιωτι¬ 
κού Δικαίου Αορίστου Χρόνου ειδικότητας Καθαρίστριας 
του ΥΠΠΟ, καθώς και σαράντα οκτώ (48) μονίμους υπαλ¬ 
λήλους του Κλάδου ΥΕ7 Καθαριστριών του ΥΠΠΟ. 

3. Η προκαλούμενη δαπάνη για την ως άνω αποζημίωση έχει 
προβλεφθεί για το έτος 1998 και θα καλυφθεί ως εξής: 


α) από τις πιστώσεις του Προϋπολογισμού του ΤΑΠΑ, 
δαπάνη ύφους συνολικά 605.433.600 δρχ., για την απο¬ 
ζημίωση των 2.174 συνολικά: 

- υπαλλήλων των Κλάδων ΔΕ22, ΔΕ23, ΥΕ2 και ΥΕ3 του 
ΥΠΠΟ. 

- υπαλλήλων των Κλάδων ΔΕΙ 5, ΔΕΙ 7, ΥΕ2, ΥΕ3 και 
ΥΕ4 του ΤΑΠΑ. 

- υπαλλήλων με σύμβαση εργασίας Ιδιωτικού Δικαίου 
Αορίστου Χρόνου των Ειδικοτήτων Ημερήσιου Φύλακα και 
Νυκτοφύλακα του ΥΠΠΟ και του ΤΑΠΑ. 

- υπαλλήλων με σύμβαση εργασίας Ιδιωτικού Δικαίου 
Αορίστου Χρόνου των Ειδικοτήτων Ημερήσιου Φύλακα και 
Νυκτοφύλακα του ΥΠΠΟ και του ΤΑΠΑ. 

- υπαλλήλων με σύμβαση εργασίας Ιδιωτικού Δικαίου 
Αορίστου Χρόνου της Ειδικότητας Καθαριστή-Καθαρί- 
στριας του ΤΑΠΑ. 

β) Από τις πιστώσεις τόυ τακτικού Προϋπολογισμού του 
ΥΠΠΟ, δαπάνη ύψους συνολικά 16.134.040 δρχ. σε βά¬ 
ρος του Φορέα 21-110 ΚΑΕ 0512,0522 για την αποζημί¬ 
ωση των: 

- έξι (6) μονίμων υπαλλήλων του Κλάδου ΥΕ1 Κλητή¬ 
ρων, 

- δύο (2) μονίμων υπαλλήλων του Κλάδου ΥΕ1 Φυλά- 
κων-Ελεγκτών Εισόδου τριών (3) μονίμων υπαλλήλων ερ- 
γατοτεχνικών κλάδων του ΥΠΠΟ, οι οποίοι ασκούν καθή¬ 
κοντα κλητήρα στην Κεντρική Υπηρεσία του Υπουργείου 
Πολιτισμού 

- ενός (1) φύλακα με σύμβαση εργασίας Ιδιωτικού Δι¬ 
καίου Αορίστου Χρόνου 

- είκοσι (20) υπαλλήλων με σύμβαση εργασίας Ιδιωτικού 
Δικαίου Αορίστου Χρόνου Ειδικότητας Καθαρίστριας του 
ΥΠΠΟ, καθώς και (48) μονίμων υπαλλήλων του Κλάδου 
ΥΕ7 καθαριστριών του ΥΠΠΟ. 

3. Η εγκρινόμενη, με την παρούσα εργασία, παρέχεται 
πέραν του υποχρεωτικού ωραρίου κατά μήνα ωραρίου ερ¬ 
γασίας, σύμφωνα με τις διατάξεις της Κοινής Απόφασης 
των Υπουργών Οικονομικών και Πολιτισμού 24581/ 
31.5.89, η οποία κυρώθηκε με το άρθρο 11 του Ν. 
1881/90 (ΦΕΚ 42/Α/23.4.90). 

4. Η αποζημίωση των υπαλλήλων θα καταβάλλεται σύμ¬ 
φωνα με τις ισχύουσες γενικές και ειδικές διατάξεις Νό¬ 
μων, Προεδρικών Διαταγμάτων, Υπουργικών Αποφάσεων 
και Συλλογικών Συμβάσεων Εργασίας. 

5. Η παρούσα απόφαση ισχύει από 1.7.98 μέχρι και 
31.12.98. 

6. Η απόφαση αυτή να τοιχοκολληθεί στα καταστήματα 
των Περιφερειακών και Ειδικών Περιφερειακών Υπηρε¬ 
σιών του ΥΠΠΟ και τα σχετικά αποδεικτικά να σταλούν 
στη Δ/νση Διοικητικού του ΥΠΠΟ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιουλίου 1998 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΟΝ ΠΟΛΙΤΙΣΜΟΥ 

ΝΙΚΟΛΑΟΣ ΧΡΙΣΤΟΔΟΥΛΑΚΗΣ ΕΥΑΓΓΕΛΟΣ ΒΕΝΙΖΕΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ.1105744/4953-20/0016 (3) 

Παράταση προθεσμίας καταβολής οφειλομένων δόσεων 
χρεών οφειλετών σεισμοπλήκτων Νομών Κοζάνης και 
Γρεβενών που ρύθμισαν σύμφωνα με τις διατάξεις του 
άρθρου 9 του Ν. 2386/96. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 9 του Ν. 2386/1996 (ΦΕΚ 
43Α') «Ρυθμίσεις θεμάτων Εθνικών Κληροδοτημάτων Δη¬ 
μοσίων και Ανταλλαξίμων κτημάτων και άλλες διατά¬ 
ξεις». 

2. Τις διατάξεις της παραγράφου 13 του άρθρου 15 του 
Ν. 2198/94 (ΦΕΚ 43Α’) «Αύξηση αποδοχών δημοσίων 
υπαλλήλων και άλλες διατάξεις» που εφαρμόζονται στην 
προαναφερθείσα παράγραφο 1 και με τις οποίες παρέχε¬ 
ται εξουσιοδότηση στον Υπουργό Οικονομικών να παρα¬ 
τείνει με αποφάσεις του την ημερομηνία πληρωμής των 
δόσεων της ρύθμισης αυτής. 

3. Το γεγονός ότι υπεβλήθησαν αιτήματα οφειλετών 
της αναφερόμενης στο θέμα σεισμόπληκτης περιοχής για 
παράταση της προθεσμίας καταβολής των δόσεων της 
ρύθμισης του άρθρου 9 Ν. 2386/96 την οποία ρύθμιση 
απώλεσαν λόγω αδυναμίας καταβολής δύο συνεχών δό¬ 
σεων. 

4. Το γεγονός ότι με την παρούσα δεν προκαλείται δα¬ 
πάνη στον Κρατικό Προϋπολογισμό. 

5. Την αριθμ. 110747/1239/0006Α/4.10.96 (ΦΕΚ 
922Β') κοινή απόφαση του Πρωθυπουργού και του 
Υπουργού Οικονομικών με την οποία χορηγούνται αρμο¬ 
διότητες στους Υφυπουργούς Οικονομικών, αποφασί¬ 
ζουμε: 

Παρατείνουμε μέχρι και 30 Οκτωβρίου 1998 την ημερο¬ 
μηνία καταβολής όλων, πέραν της πρώτης, των ληξιπρο¬ 
θέσμων δόσεων της ρύθμισης του άρθρου 9 του Ν. 
2386/96 στις προαναφερθείσες περιοχές. 

Επανεντάσσονται, συνεπώς, όσοι έχουν καταβάλει του¬ 
λάχιστον την πρώτη δόση της ρύθμισης αυτής και μέχρι 
την ανωτέρω ημερομηνία καταβάλουν όλες τις καθυστε- 
ρούμενες δόσεις αυτής με προσαύξηση πέντε τοις εκατό 
(5%) ανά μήνα καθυστέρησης καταβολής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Σεπτεμβρίου 1998 

Ο ΥΦΥΠΟΥΡΓΟΣ 

ΓΕΩΡΓΙΟΣ ΔΡΥΣ 

-♦- 

Αριθ. 1105403/1619/Α0012 (4) 

Παράταση προθεσμιών απόδοσης Φ.Μ.Υ. στις ΔΟΥ Γ 
Αθηνών, Ν. Ηρακλείου και Αιγάλεω. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 57 και 59 παράγραφοι 1,2 
και 8 του Ν. 2238/1994 (ΦΕΚ 151Α’). 

2. Την 1107147/1239/0006Α74.10.1996 (ΦΕΚ 
922Β") κοινή απόφαση του Πρωθυπουργού και του 
Υπουργού Οικονομικών με την οποία μεταβιβάζονται αρ¬ 
μοδιότητες του Υπουργού στους Υφυπουργούς Οικονομι¬ 
κών. 


3. Τη διάταξη της παραγράφου 5 του άρθρου 22 του Ν. 
2020/1992 (ΦΕΚ 34 Α’) με την οποία εξουσιοδοτείται ο 
Υπουργός Οικονομικών να παρατείνει με αποφάσεις του 
προθεσμίες υποβολής φορολογικών δηλώσεων. 

4. Τις δυσχέρειες που δημιουργούνται στους φορολο- 
γουμένους των ΔΟΥ Γ Αθηνών Ν. Ηρακλείου και Αιγάλεω 
για την εκπλήρωση των φορολογικών τους υποχρεώσεων 
κατά τις ημερομηνίες 15, 16 και 17 Σεπτεμβρίου 1998 
λόγω έναρξης της παραγωγικής λειτουργίες των ΔΟΥ αυ¬ 
τών με το σύστημα ΤΑΧΙδ . 

5. Ότι με την απόφαση αυτή δεν προκαλείται δαπάνη 
σε βάρος του κρατικού προϋπολογισμού, αποφασί¬ 
ζουμε: 

1. Παρατείνονται μέχρι 16.9.1998, 17.9.1998 και 

18.9.1998 οι προθεσμίες απόδοσης φόρου μισθωτών 
υπηρεσιών στις ΔΟΥ Γ Αθηνών, Ν. Ηρακλείου και Αιγάλεω, 
που κανονικά λήγουν στις 15.9.1998, 16.9.1998 και 

17.9.1998 αντίστοιχα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Σεπτεμβρίου 1998 

Ο ΥΦΥΠΟΥΡΓΟΣ 

ΓΕΩΡΓΙΟΣ ΔΡΥΣ 
-♦- 

Αριθ. ΥΠΠΟ/ΔΙΛΑΠ/Γ/3632/44527 (5) 

Συμπλήρωση της ΥΑ ΥΠΠΟ/ΓΔΠΑ/ΔΙΛΑΠ/Γ/1516/ 
33840/3.7.92 (ΦΕΚ 42/Β/27.7.92) και επέκταση της 
ζώνης προστασίας του διατηρητέου κτιρίου ιδ. ΠΑΡ¬ 
ΝΑΣΣΟΣ ΑΕ σε όλο το οικοδομικό τετράγωνο 110 με¬ 
ταξύ των οδών Φίλωνος Καραολή Δημητρίου Νοταρά 
και Κισσών στον Πειραιά. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «Περί Κυβέρνησης και Κυβερνητι¬ 
κών Οργάνων» που δημοσιεύθηκε στο ΦΕΚ 137/Α/ 
26.7.85 

β) του άρθρου 52 του Ν. 5351/32 «Περί Αρχαιοτήτων» 
όπως αντικαταστάθηκε με το άρθρο 14 και 17 του Ν.Δ. 
216/1943 και τροποποιήθηκε με το άρθρο 32 παρ. 5 του 
Ν. 1337/1983 και ισχύει. 

γ) του Ν. 1469/50 «περί προστασίας ειδικής κατηγορίας 
οικοδομημάτων» 

δ) του Ν. 2039 «Περί Κύρωσης της Σύμβασης για την 
προστασία της αρχιτεκτονικής Κληρονομιάς της Ευρώ¬ 
πης» (ΦΕΚ 61/Α/13.4.92) 
ε) Του Π.Δ. 941/77 «Περί Οργανισμού του ΥΠΠΕ». 
ζ) το Π.Δ. 161 /26.4.84 (ΦΕΚ 54/Α/30.8.84) «περί ανα¬ 
κατανομής αρμοδιοτήτων των Υπουργείων ΥΠΠΕ - 
ΥΧΟΠ». 

2. Την ΥΑ ΥΠΠΟ/ΓΝΟΣ/57631/21.11.97 (ΦΕΚ 1080/ 
ΤΒ/5.12.97 με την οποία τροποποιείται η παρ. 8 του άρ¬ 
θρου 6 της ΥΑ ΥΠΠΟ/ΓΝΟΣ/49095/30.10.91 (ΦΕΚ 987/ 
Β/28.11.91)» «Μεταβίβαση αρμοδιοτήτων Υπουργού και 
δικαιώματος υπογραφής «Με εντολή Υπουργού» στους 
Γ εν. Γ ραμματείς Γ εν. Δ/ντές και Προϊσταμένους των Δ/ 
νσεων Τμημάτων και Γ ραφείων της Κεντρικής Υπηρεσίας 
του ΥΠ. ΠΟ.» 

3. Την εισήγηση της 1ης Εφορείας Νεωτ. Μνημείων και 

τα λοιπά στοιχεία του φακέλλου. 

4. Την ΥΑ ΥΠΠΟ/ΓΔΠΑ/ΔΙΛΑΠ/Γ/I516/33840/3.7.92 
(ΦΕΚ 42/Β/27.7.92) με την οποία χαρακτηρίσθηκε ως 
έργο τέχνης και ιστορικό διατηρητέο μνημείο το διόροφο 
νεοκλασσικό κτίριο ιδιοκτησίας ΠΑΡΝΑΣΣΟΣ ΑΕ στις 
οδούς Φίλωνος και Καραολή Δημητρίου 23 στον Πειραιά. 

5. Την κατά πλειοψηφία γνωμοδότηση του Κεντρικού 
Συμβουλίου Νεωτ. Μνημείων με αριθμό 17/6.8.98 απο¬ 
φασίζουμε: 

Συμπληρώνουμε την ΥΑ ΥΠΠΟ/Γ ΔΠΑ/ΔΙΛΑΠ/Γ/1516/ 
33840/3.7.92 και επεκτείνουμε τη ζώνη προστασίας του 
διατηρητέου διόροφου νεοκλασσικού κτιρίου ιδιοκτησίας 
ΠΑΡΝΑΣΣΟΣ ΑΕ, σε όλο το Ο.Τ. 110 μεταξύ των οδών Φί¬ 
λωνος Καραολή Δημητρίου, Νοταρά και Κισών στον Πει¬ 
ραιά ιδιοκτησίας της ιδίας Εταιρείας για την προβολή και 
ανάδειξή του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Σεπτεμβρίου 1998 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 
-+- 

Αριθ. Α.Π. 1597 (6) 

Συγκρότηση Περιφερειακού Συμβουλίου Δημοσίων Έρ¬ 
γων στην Περιφέρεια Βόρειου Αιγαίου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΒΟΡ. ΑΙΓΑΙΟΥ 

Έχοντας υπόψη τις διατάξεις: 

1. Του Ν. 1622/86 (ΦΕΚ Α' 92/[4.7.86) «Τοπική Αυτοδ- 
/ση - Περιφ/κή Ανάπτυξη - Δημοκρατικός Προγρ/ 
σμός». 

2. Του Π.Δ. 51/24.2.97 (ΦΕΚ Α' 26/6.3.87) «Καθορι¬ 
σμός των Περιφερειών της Χώρας για το σχεδιασμό προγ/ 
σμό και συντονισμό της Περιφ/κής Ανάπτυξης». 

3. Του Ν. 2503/97 (ΦΕΚ 107Α/30.5.97) «Διοίκηση Ορ¬ 
γάνωση Στελέχωση της Περιφέρειας κλπ». 

4. Του Π.Δ. 131/8.5.98 (ΦΕΚ Α’ /19.5.98) «Όργανα 
που αποφασίζουν ή γνωμοδοτούν και ειδικές ρυθμίσεις σε 
θέματα δημοσίων έργων αρμοδιότητας των Περιφε¬ 
ρειών». 

5. Το υπ’ αριθμ. 432/28.7.98 έγγραφο του Τεχνικού 
Επιμελητηρίου Ελλάδος (Τμήμα Βορειοανατολικού Αι¬ 
γαίου) με το οποίο ορίζει εκπροσώπους ΤΕΕ στο «Περιφε¬ 
ρειακό Συμβούλιο Δημοσίων Έργων». 

6. Το υπ' αριθμ. Πρωτ. 1669/2.7.98 έγγραφο της 
Κ.Ε.Δ.Κ.Ε. σχετικά με ορισμό εκπροσώπων της στο Πε- 
ριφ/κό Συμβούλιο Δημοσίων Έργων. 

7. Το αρ. 3001/21.8.98 έγγραφο της ΠΕΣΕΔΕ σχετικά 
με τον ορισμό εκπροσώπου της. 

8. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του προϋπ/σμού 
της Περιφέρειας Βορ. Αιγαίου, αποφασίζουμε: 

Συγκροτούμε στην Περιφέρεια Β. Αιγαίου το Περιφ/κό 
Συμβούλιο Δημοσίων Έργων με την παρακάτω σύν¬ 
θεση: 

1. Τον Αργεντέλλη Μιχαήλ ΠΕ Μηχανικών με Α' βαθμό 
τακτικό μέλος αναπληρούμενο από τον Σαλιάρη Παντελή 
ΠΕ Μηχανικών με Α' βαθμό. 

2. Τον Δουλδούρη Ευστράτιο, ΠΕ Μηχανικών με Α' 


βαθμό, τακτικό μέλος, αναπληρούμενο από τον Σιταρά Γε- 
ώργιο, ΠΕ Μηχανικών. 

3. Τον Καρατζά Ιωάννη, ΠΕ Μηχανικών με Α' βαθμό, τα¬ 
κτικό μέλος, αναπληρούμενο από τον Χατζηδημητρίου 
Βασίλειο, ΠΕ Μηχανικών με Α' βαθμό. 

4. Τον Δημήτριο Τουτουδάκη, Προϊστάμενο του Δικα¬ 
στικού Γραφείου του Νομ. Συμβουλίου του Κράτους 
(Ν.Σ.Κ.) τυου Υπ. Αιγαίου, με αναπληρωτή τον Τσιτσέλη 
Ευριπίδη. 

5. Τον εκπρόσωπο του Τεχνικού Επιμελητηρίου Ελλά¬ 
δας (ΤΕΕ) Αρχοντάκη Κων/νο, Πολιτικό Μηχανικό, με ανα¬ 
πληρωτή τον Δεληογλάνη Ιωάννη, Πολ. Μηχανικό. 

6. Τον Προϊστάμενο της αρμόδιας Δ/νσης για το θέμα 
που συζητείται κάθε φορά που είναι και ο εισηγητής του 
θέματος με αναπληρωτή σε περίπτωση κωλύματος ή 
απουσίας του τον Πρ/νο του Τμήματος στην αρμοδιότητα 
του οποίου ανήκει το συζητούμενο κατά περίπτωση θέμα. 

7. Τον εκπρόσωπο της Τοπικής Αυτ/σης Δήμαρχο Καλ¬ 
λονής Αρ. Ελευθερίου αναπληρούμενο από τον Πρόεδρο 
Αγίας Παρασκευής Αποστ. Κομνηνάκα. Στις περιπτώσεις 
που συζητούνται θέματα προμελέτης και μελέτης μετέχει 
στο Συμβούλιο και ο Προϊστάμενος της Δ/νσης Περιβ/ 
ντος & Χωροταξίας αναπληρούμενος από τον νόμιμο ανα¬ 
πληρωτή του. 

8. Τον Κουρούλη Στυλιανό εκπρόσωπο της Πανελλή¬ 
νιας Ένωσης Συνδέσμων Εργοληπτών Δημοσίων Έργων 
αναπληρούμενο από τον Κρητικό Ιωάννη για τις περιπτώ¬ 
σεις που συζητούνται στο Συμβούλιο θέματα παρατάσεως 
προθεσμιών ή θέματα που ρυθμίζονται στις διατάξεις του 
άρθρου 4 του Ν. 2568/96. 

Η θητεία των μελών του Περιφερειακού Συμβουλίου 
ορίζεται διετής ειδικά η θητεία του πρώτου Συμβουλίου 
που θα συγκροτηθεί θα λήξει την 31 η Δεκεμβρίου 1999 

Πρόεδρος του Συμβουλίου ορίζεται ο Αργεντέλλης Μι¬ 
χαήλ. 

Γραμματέα του Συμβουλίου ορίζουμε την Μητσέλλη 
Ζωγραφία ΔΕ Τεχν. Υπαλ. ΤΥΔΚ, με αναπληρωτή τον 
Αβαγιανό Δημήτριο ΔΕ Τεχν. Υπαλ. ΤΥΔΚ. 

Κατά τα λοιπά οι αρμοδιότητες του Περιφερειακού Συμ¬ 
βουλίου Δημ. Έργων και τα θέματα λειτουργίας του ρυθμί¬ 
ζονται αναλόγως από τις γενικές διατάξεις που ισχύουν για 
τα Τεχνικά Συμβούλια Δημ. Έργων της Γενικής Γραμμα¬ 
τείας Δημοσίων Έργων (ΓΓΔΕ) του ΥΠΕΧΩΔΕ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 19 Αυγούστοπυ 1998 

Ο Γ ενικός Γ ραμματέας Περιφερ. 

ΤΡΙΑΝΤΑΦΥΛΛΟΣ ΠΑΠΑΔΟΠΟΥΛΟΣ 

-*- 

Αριθ. 3249 (7) 

Σύσταση Περιφερειακής Γνωμοδοτικής Επιτροπής της 

Περιφέρειας Ηπείρου και καθορισμός της διαδικασίας 

λειτουργίας της. 

Ο ΓΕΝ. ΓΡΑΜΜ. ΠΕΡΙΦΕΡΕΙΑΣ ΗΠΕΙΡΟΥ 
Έχοντας υπόψη: 

1. Τις διατάξεις του Ν. 2503/97 (ΦΕΚ 107/τ.Α 1 / 
30.5.1997) «Διοίκηση, οργάνωση, στελέχωση της Περι¬ 
φέρειας, ρύθμιση θεμάτων για την τοπική αυτοδιοίκηση 
και άλλες διατάξεις». 

2. Τις όμοιες του ΠΔ 51/87 (ΦΕΚ 26/τ.Α76.3.1987) 
«Καθορισμός των Περιφερειών της χώρας για τον σχεδία¬ 
σμά, προγραμματισμό και συντονισμό της περιφερειακής 
ανάπτυξης». 

3. Τις διατάξεις του άθρου 8 παρ. 19 περ. δ' & ε' του Ν. 
2601/98 (ΦΕΚ 81/τ.Α'/15.4.98) «Ενισχύσεις ιδιωτικών 
επενδύσεων για την οικονομική και περιφερειακή ανά¬ 
πτυξη της χώρας και άλλες διατάξεις», αποφασίζουμε: 

Αρθρο 1 

1. Συστήνεται στην έδρα της Περιφέρειας Ηπείρου Πε¬ 
ριφερειακή Γνωμοδοτική Επιτροπή, μέλη της οποίας είναι: 

• Ο Γενικός Γραμματέας της Περιφέρειας Ηπείρου. 

• ο Γενικός Διευθυντής της Περιφέρειας. 

• Ο Προϊστάμενος της Διεύθυνσης Σχεδιασμού και Ανά¬ 
πτυξης της Περιφέρειας Ηπείρου. 

• Ο Προϊστάμενος του Τμήματος Κινήτρων Περιφερεια¬ 
κής Ανάπτυξης της Διεύθυνσης Σχεδιασμού και Ανάπτυ¬ 
ξης Περιφέρειας Ηπείρου. 

• Ένας εκπρόσωπος της Νομαρχιακής Αυτοδιοίκησης 
της έδρας της Περιφέρειας Ηπείρου, προερχόμενος από 
την πρώην Διεύθυνση ή Τμήμα Βιομηχανίας του Υπουρ¬ 
γείου Ανάπτυξης του Νομού Ιωαννίνων. 

• Ένας εκπρόσωπος της Νομαρχιακής Αυτοδιοίκησης 
της έδρας της Περιφέρειας Ηπείρου προερχόμενος από 
την πρώην Διεύθυνση Γεωργίας του Υπουργείου Γεωργίας 
του Νομού Ιωαννίνων. 

• Ένας εκπρόσωπος της αρμόδιας για τον Τουρισμό 
Υπηρεσία της Περιφέρειας Ηπείρου (τέως Περιφειρειακή 
Υπηρεσία ΕΟΤ). 

• Ένας εκπρόσωπος του Οικονομικού Επιμελητηρίου 
Ελλάδος σχετικός με θέματα επενδύσεων. 

• Ένας εκπρόσωπος του Επιμελητηρίου Ιωαννίνων, 
σχετικός με θέματα επενδύσεων 

• Ένας εκπρόσωπος της Αγροτικής Τράπεζας Ελλά¬ 
δος. 

• Ένας εκπρόσωπος της Εθνικής Τράπεζας Ελλάδος. 

• Ένας εκπρόσπωπος της ΕΤΒΑ. 

2. Της Περιφερειακής Γνωμοδοτικής Επιτροπής προε¬ 
δρεύει ο Γ ενικό Γ ραμματέας Περιφέρειας Ηπείρου ή ο νό¬ 
μιμος αναπληρωτής του Γ ενικός Διευθυντής της Περιφέ¬ 
ρειας. 

3. Για κάθε μέλος της Περιφερειακής Γνωμοδοτικής 
Επιτροπής δύναται να ορίζεται και αναπληρωτής του. 

"Αρθρο 2 

Έργο της Γνωμοδοτικής Επιτροπής είναι η γνωμοδό¬ 
τηση: 

1. Για αιτήσεις υπαγωγής στον Ν. 2601 /98 επενδύσεων 
ή και προγραμμάτων χρηματοδοτικής μίσθωσης εξοπλι¬ 
σμού που, σύμφωνα με το άρθρο 8 του ανωτέρω νόμου, 
υποβάλλονται στην Περιφέρεια Ηπείρου καθώς και για αι¬ 
τήσεις υπαγωγής επενδύσεων ή και προγραμμάτων χρη¬ 
ματοδοτικής μίσθωσης εξοπλισμού που εμπίπτουν στα ει¬ 
δικά καθεστώτα ενίσχυσης του άρθρου 10 παρ. 1 του Ν. 
2601/98 και, σύμφωνα με το οικείο Προεδρικό Διάταγμα 
θέσπισης Ειδικού Καθστώτος Ενίσχυσης, υποβάλλονται 
στην Περιφέρεια Ηπείρου. 

2. Για αιτήματα τροποποιήσεων αποφάσεων υπαγωγής, 
ολοκλήρωσης και πιστοποίησης έναρξης παραγωγικής 
λειτουργίας, μεταβίβασης επιχειρήσεων ή μετοχών ή εται¬ 
ρικών μεριδίων, καθώς και για την ανάκληση αποφάσεων 


υπαγωγής και επιστροφή ενισχύσεων που έχουν καταβλη¬ 
θεί και αφορούν σε επενδύσεις ή και προγράμματα χρημα¬ 
τοδοτικής μίσθωσης εξοπλισμού που έχουν υπαχθεί στον 
Ν. 2601/98 ή τον Ν. 1892/90, για την υπαγωγή των 
οποίων έχει γνωμοδοτήσει η Περιφερειακή Γνωμοδοτική 
Επιτροπή της παρούσας απόφασης ή η Περιφερειακή 
Γνωμοδοτική Επιτροπή του Ν. 1892/90 ή οι φάκελλοι των 
επενδύσεων αυτών θα μεταβιβαστούν από τον ΕΟΜΜΕΧ 
σύμφωνα με την διάταξη του άρθρου 14 παρ. 12 του Ν. 
2601/98. 

3. Γ ια τα θέματα της προηγούμενης παραγράφου που 
έχουν υπαχθεί στον Ν. 1262/82 εφόσον οι φάκελλοι των 
επενδύσεων αυτών είναι της αροδιότητας της Περιφέ¬ 
ρειας Ηπείρου και τηρούνται σ’ αυτήν ή θα μεταβιβαστούν 
από τον ΕΟΜΜΕΧ σύμφωνα με την διάταξη του άρθρου 
14 παρ. 12 του Ν. 2601/98. 

Άρθρο 3 

1. Αρμόδια για την εισήγηση των θεμάτων, που καθορί¬ 
ζονται στο άρθρο 2 της παρούσας απόφασης, είναι η Διεύ¬ 
θυνση Σχεδιασμού και Ανάπτυξης της Περιφέρειας Ηπεί¬ 
ρου, η οποία συντάσσει για την Επιτροπή πλήρεις και αι¬ 
τιολογημένες εισηγήσεις. 

2. Εισηγητές της Επιτροπής ορίζονται οι υπάλληλοι της 
Διεύθυνσης Σχεδιασμού και Ανάπτυξης που χειρίζονται τό 
εκάστοτε εξεταζόμενο θέμα. 

3. Γ ραμματέας της Επιτροπής καθώς και αναπληρωτής 
βοηθός Γ ραμματέας ο οποίος επικουρεί τον γραμματέα 
κατά τις συνεδριάσεις, ορίζονται υπάλληλοι της Διεύθυν¬ 
σης Σχεδιασμού και Ανάπτυξης. Ο Γ ραμματέας και ο Ανα¬ 
πληρωτής βοηθός Γ ραμματέας είναι αρμόδιοι για την τή¬ 
ρηση των πρακτικών των συνεδριάσεων και για κάθε γραμ¬ 
ματειακή υποστήριξη που απαιτείται για την ομαλή λει¬ 
τουργία της Επιτροπής. 

Άρθρο 4 

1. Οι συνεδριάσεις της Περιφερειακής Γ νωμοδοτικής 
Επιτροπής γίνονται στα Γ ραφεία της Περιφέρειας Ηπεί¬ 
ρου μετά από έγγραφη πρόσκληση των μελών της από τον 
Πρόεδρο, οποιαδήποτε εργάσιμη ημέρα εντός ή εκτός 
ωραρίου των Δημοσίων Υπηρεσιών. 

2. Η Επιτροπή γνωμοδοτεί επί θεμάτων που εισηγείται 
η Διεύθυνση Σχεδιασμού και Ανάπτυξης και τα μέλη της 
δύνανται να ενημερώνονται επί όλων των θεμάτων και 
στοιχείων των σχετικών φακέλλων. 

3. Από τα θέματα που είναι έτοιμα να εισαχθούν στην 
Επιτροπή για συζήτηση, καταρτίζεται η ημερήσια διάταξη, 
η οποία κοινοποιείται στα μέλη με μέριμνα της Γραμμα- 
τείας πριν από τη συνεδρίαση της Επιτροπής μαζί με τα 
αντίστοιχα εισηγητικά σημειώματα της Υπηρεσίας. 

4.0 Γ ραμματέας της Επιτροπής τηρεί πρακτικά των συ¬ 
ζητήσεων των θεμάτων κάθε συνεδρίασης. Τα πρακτικά 
υπογράφονται από τον Πρόεδρο και τον Γραμματέα της 
Επιτροπής. Ο Γ ραμματέας μεριμνά για την κοινοποίηση 
των πρακτικών για τις περαιτέρω ενέργειες και την έκ¬ 
δοση των σχετικών αποφάσεων. Μια σειρά επικυρωμένων 
πρακτικών καθώς και τα σχέδια των εισηγητικών σημειω¬ 
μάτων τηρείται στο αρχείο της Γραμματείας. 

5. Η Γνωμοδοτική Επιτροπή βρίσκεται σε απαρτία όταν 
είναι παρόντες ο Πρόεδρος ή ο Αναπληρωτής του και τα 
μισά τουλάχιστον από τα υπόλοιπα με δικαίωμα ψήφου 
μέλη της, και αποφασίζει κατά πλειοψηφία. 

6. Για την εισαγωγή των αιτήσεων υπαγωγής του Ν. 
2601 /98 στην Γνωμοδοτική Επιτροπής, τηρείται η από¬ 
λυτη σειρά προτεραιότητας με την οποία έχουν υποβληθεί 
οι αιτήσεις αυτές. Είναι δυνατή η ταυτόχρονη εισαγωγή σε 
συγκεκριμένη συνεδρίαση της Γνωμοδοτικής Επιτροπής 
αιτήσεων που έχουν υποβληθεί σε διαφορετικά χρονικά 
σημεία εντός του τριμήνου του άρθρου 8 πατ. 8 περ. α' του 
Ν. 2601 /98, με την προϋπόθεση ότι δεν έχει παραληφθεί 
η εισαγωγή καμμιάς αίτησης υπαγωγής που έχει υποβλη¬ 
θεί κατά τον ίδιο ή προγενέστερο χρόνο από τον χρόνο 
υποβολής εκείνων που εισάγονται στην συγκεκριμένη συ¬ 
νεδρίαση. 

7. Τα οριζόμενα στην προηγούμενη παράγραφο έχουν 
ανάλογη εφαρμογή αυτοτελώς για την εισαγωγή στην 
Γ νωμοδοτική Επιτροπή της παρούσας απόφασης των αι¬ 
τήσεων υπαγωγής τον Ν. 2601 /98 που εμπίπτουν σε κάθε 
ειδικό καθεστώς ενίσχυσης του άρθρου 10 παρ. 1 του Ν. 
2601/98 που υποβάλλονται στην Περιφέρειας Ηπείρου. 

8. Στις συνεδριάσεις της Επιτροπής είναι δυνατόν να 
καλούνται εκπρόσπωποι των επενδυτικών φορέων, Υπη¬ 
ρεσιών του Δημοσίου και λοιπών φορέων εφόσον κρίνεται 
σκόπιμο για την υποβοήθηση του έργου της Επιτροπής. 

Αρθρο 5 

Η συγκρότηση της Περιφερειακής Γνωμοδοτικής Επι¬ 
τροπής της παρούσας απόφασης, σύμφωνα με την διά¬ 
ταξη του άρθρου 8 παρ. 19 περ. ζ' του Ν. 2601 /98, γίνεται 
με απόφαση του Γ ενικού Γ ραμματέα της Περιφέρειας, μη 
δημοσιευομένη στην Εφημερίδα της Κυβέρνησης. 

’Αρθρο 6 

1. Δεν μπορούν να συμμετέχουν στις συνεδριάσεις της 
Περιφερειακής Γνωμοδοτικής Επιτροπής μέλη που, κατά 
την τελευταία δετία είναι σύμβουλοι ή συμμετέχουν στο 
εταιρικό ή μετοχικό κεφάλαιο ή στην διοίκηση επιχειρή¬ 
σεων ή έχουν καταρτίσει ή συμμετάσχει στην κατάρτιση 
μελετών ή ως εξωτερικοί αξιολογητές έχουν συντάξει την 
αξιολόγηση επενδύσεων, προγραμμάτων χρηματοδοτικής 
μίσθωσης εξοπλισμού ή επιχειρηματικών σχεδίων που 
κατά την τελευταία δετία έχουν υπαχθεί στον Ν. 1892/90 
ή στο Ν. 2601/98 ή έχουν υποβάλει αίτηση για να υπα¬ 
χθούν στις διατάξεις του Ν. 2602/98 εφόσον στις συνε¬ 
δριάσεις αυτές εξετάζονται θέματα των επιχειρήσεων αυ¬ 
τών ή θέματα άλλων επιχειρήσεων ίδιου ή συναφούς αντι¬ 
κειμένου. 

2. Για μέλη και τους εισηγητές της Πειρφερειακής Γνω- 
μοδοτικής Επιτροπής εφαμρόζονται οι διατάξεις των άρ¬ 
θρων 6 και επόμενα περί υποβολής δήλωσης περιουσια¬ 
κής κατάστασης του Ν. 2429/96. 

Αρθρο 7 

Η αποζημίωση του Προέδρου, τωνμελών, των εισηγη¬ 
τών, του Γ ραμματέα, του Αναπληρωτή βοηθού Γ ραμματέα 
καθορίζεται με το άρθρο 8 παρ. 22 περ. β’ του Ν. 2601 /98 
και την δ8δ0δ/23.7.98 κοινή απόφαση των Υπουργών 
Εθνικής Οικονομίας και Οικονομικών που προβλέπεται 
από τις διατάξεις αυτές. 

Άρθρο 8 

1. Η ισχύς της παρούσας απόφασης αρχίζει από την δη¬ 
μοσίευσή της στην Εφημερίδα της Κυβερνήσεως. 

2. Από την έκδοση της κατά το άρθρο δ απόφασης συ¬ 


γκρότησης της Περιφερειακής Γνωμοδοτικής Επιτροπής, 
παύουν να ισχύουν οι κανονιστικές αποφάσεις σύστασης 
και συγκρότησης της Περιφερειακής Γνωμοδοτικής Επι¬ 
τροπής Ηπείρου του Ν. 1892/90, που είχαν εκδοθεί κατ’ 
εφαρμογή του άρθρου 8 παρ. 1 περ. β' & παρ. 4 του εν 
λόγω νόμου. 

3. Από τις διατάξεις της παρούσας απόφασης δεν προ- 
καλείται πρόσθετη επιβάρυνση του Κρατικού Προϋπολο¬ 
γισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ιωάννινα, 16 Σεπτεμβρίου 1998 
Ο Γεν. Γραμμ. Περιφέρειας 
ΔΗΜΗΤΡΗΣ ΚΑΛΟΥΔΙΩΤΗΣ 

-♦- 

Αριθ- δ 10δ43 (8) 

Μεταβίβαση αρμοδιοτήτων Γενικού Γραμματέα Ε.Ο.Τ. 

στους Προϊσταμένους των Περιφερειακών Υπηρεσιών 

Εσωτερικού. 

Ο ΓΕΝΙΚΟΣ ΓΡΑΜΜΑΤΕΑΣ ΤΟΥ ΕΟΤ 
Έχοντας υπόψη: 

1. Τις διατάξεις του Α.Ν. ΙδΟδ/δΟ όπως κυρώθηκε με 
το Ν. 1624/δ 1 και με τις μεταγενέστερες συμπληρώσεις 
και τροποποιήσεις ισχύει σήμερα. 

2. Τον Ν. 2160/93 (ΦΕΚ 118/τ.Α)19.7.93), άρθρο 1 
παρ. 6, στοιχ. θ. 

3. Το Β.Δ. 884/74 «Περί κανονισμού διαρθρώσεως των 
Υπηρεσιών και καταστάσεως των Υπηρεσιών του Ε.Ο.Τ.», 
όπως τροποποιήθηκε, συμπληρώθηκε και ισχύει σή¬ 
μερα. 

4. Τις με αριθ. πρωτ. 631386/20.8.84, 630669/ 
10.8.98, 636672/16.11.94 αποφάσεις Γ.Γ. ΕΟΤ. 

δ. Την με αριθ. Πρωτ. 610241/16.8.98 απόφαση Γεν. 
Γ ραμματέα ΕΟΤ. 

6. Την ανάγκη μεταβίβασης αρμοδιοτήτων στους Προϊ¬ 
σταμένους των Περιφερειακών Υπηρεσιών του Ε.Ο.Τ. για 
την ταχύτερη και αποτελεσματικότερη εκτέλεση του έρ¬ 
γου τους. 

7. Το γεγονός ότι από τις διατάξεις αυτής της απόφασης 
δεν προκαλείται δαπάνη εις βάρος του Κρατικού Προϋπο¬ 
λογισμού, αποφασίζουμε: 

Α) Τροποποιούμε και συμπληρώνουμε τις με αριθ. 
πρωτ. 631386/20.8.84, 630669/10.8.84, 536672/ 
15.11.94 αποφάσεις Γ.Γ. ΕΟΤ ως εξής: 

Μεταβιβάζουμε στους προϊσταμένους των Περιφερεια¬ 
κών Υπηρεσιών του Ε.Ο.Τ. την αρμοδιότητα για την 
έγκριση δαπάνης ποσού μέχρι 100.000 δρχ, (εκατό χιλιά¬ 
δες δραχμές) υπό την προϋπόθεση ότι υπάρχει εγκεκρι¬ 
μένος προϋπολογισμός από την Κεντρική Υπηρεσία και 
ορισμός υπολόγου μέχρι του ποσού αυτού. 

Κατά τα λοιπά εξακολουθούν να ισχύουν προγενέστε¬ 
ρες αποφάσεις Γενικού Γραμματέα ΕΟΤ περί «μεταβίβ- 
σης αρμοδιοτήτων στους Προϊσταμένους των Περιφε¬ 
ρειακών Διεθύνσεων και Γ ραφείων Τουρισμού» (βλ. σχετ. 
4 και 5). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Σεπτεμβρίου 1998 
Ο Γ ενικός Γ ραμματέας 
ΝΙΚΟΣ ΣΚΟΥΛΑΣ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕίΕΧ 223211 ΥΡΕΤ ΘΡ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 


ΠΕΡΙΦΕΡΕΙΑΚΑ ΓΡΑΦΕΙΑ 


Σολωμού 51 


ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 

5225 761 

ΘΕΣΣΑΛΟΝΙΚΗ 



5230 841 

Βασ. Όλγας 188, 1ος όρ. - Τ.Κ. 546 55 

(031) 423 956 

Πληροφορίες δημοσιευμάτων λοιπών Φ.Ε.Κ. 

5225 713 

ΠΕΙΡΑΙΑΣ 

4136 402 


5249 547 

Νικήτα 6-8 Τ.Κ. 18531 

4171 307 

Πώληση Φ.Ε.Κ. 

5239 762 

ΠΑΤΡΑ 

(061) 271 249 

Φωτοαντίγραφα παλαιών Φ.Ε.Κ. 

5248 141 

Κορίνθου 327 Τ.Κ. 262 23 

224 581 

Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ 


Οδηγίες για δημοσιεύματα Α.Ε. - Ε.Π.Ε. 

5248 785 

Διοικητήριο Τ.Κ. 454 44 

(0651) 21 901 

Εγγραφή Συνδρομητών Φ.Ε.Κ. και 


ΚΟΜΟΤΗΝΗ 

(0531) 22 637 

αποστολή Φ.Ε.Κ. 

5248 320 

Δημοκρατίας 1 Τ.Κ. 691 00 

26 522 


- Μέχρι 8 σελίδες 200 δρχ. 

ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω προσαύξηση 100 δρχ. ανά βσέλιδο ή μέρος αστού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ. 

Β' (Υπουργικές αποφάσεις κ.λπ.) 

70.000 » 

' 3.500 

>. 

Γ' (Διορισμοί, απολύσεις κ.λπ. Δημ. Υπαλλήλων) 

15.000 » 

750 

.. 

Δ' (Απαλλοτριώσεις, πολεοδομία κ.λπ.) 

70.000 » 

3.500 

» 

Αναπτυξιακών Πράξεων (Τ.Α.Π.Σ.) 

30.000 ·> 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 >> 

750 

» 

Παράρτημα ( Πίνακες επιτυχόντων διαγωνισμών κ.τλ.) 

5.000 » 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 

.» 

Ανωτάτου Ειδικού Δικαστηρίου (Α.Ε.Δ.) 

3.000 » 

150 

» 

Προκηρύξεων Α.Σ.Ε.Π. 

10.000 >■ 

500 

>» 

Ανωνύμων Εταιρειών & Ε.Π.Ε. 

250.000 » 

12.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

12.500 » 


' Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

; Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο ταυ ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

Η συνδρομή ισχύει για ένα χρόνο, που αρχίζει ττν 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

































